title: Komisjoni rakendusmäärus (EL) nr 209/2014, 5. märts 2014 , millega muudetakse määrust (EL) nr 605/2010 seoses loomade ja inimeste tervishoiu- ning veterinaarsertifikaatide nõuetega inimtoiduks ettenähtud ternespiima ja ternespiimapõhiste toodete liitu toomisel  EMPs kohaldatav tekst

text:
                  6.3.2014

                  ET

                  Euroopa Liidu Teataja

                  L 66/11

         KOMISJONI RAKENDUSMÄÄRUS (EL) nr 209/2014,
         5. märts 2014,
         millega muudetakse määrust (EL) nr 605/2010 seoses loomade ja inimeste tervishoiu- ning veterinaarsertifikaatide nõuetega inimtoiduks ettenähtud ternespiima ja ternespiimapõhiste toodete liitu toomisel
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, artikli 8 punkti 1 esimest lõiku ja punkti 4 ning artikli 9 lõiget 4,
         võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 853/2004, milles sätestatakse loomset päritolu toidu hügieeni erieeskirjad, (2) eriti selle artikli 9 teist lõiku,
         võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (3) eriti selle artikli 11 lõiget 1 ja artikli 16 teist lõiku,
         ning arvestades järgmist:

                     (1)

                     Määruses (EÜ) nr 853/2004 on sätestatud loomset päritolu toidu hügieeni erieeskirjad toidukäitlejatele. Kõnealuse määruses on sätestatud, et inimtoiduks ettenähtud toorpiima ja piimatooteid ning ternespiima ja ternespiimapõhiseid tooteid tootvad toidukäitlejad peavad järgima kõnealuse määruse III lisa asjakohaseid sätteid.

                     (2)

                     Lisaks on määruses (EÜ) nr 853/2004 sätestatud, et toidukäitlejad, kes impordivad kolmandatest riikidest pärit loomseid tooteid, peavad tagama, et import toimub üksnes juhul, kui lähteriigiks olev kolmas riik on kantud kooskõlas määrusega (EÜ) nr 854/2004 koostatud nimekirja ja tooted vastavad muu hulgas määruses (EÜ) nr 853/2004 sätestatud nõuetele ja kõigile imporditingimustele, mis on sätestatud kooskõlas loomset päritolu toodete importi reguleerivate liidu õigusaktidega.

                     (3)

                     Komisjoni määruses (EL) nr 605/2010 (4) on kehtestatud inimeste ja loomade tervishoiu- ning veterinaarsertifikaatide nõuded toorpiima ja piimatoodete saadetiste toomiseks liitu. Samuti on sätestatud nende kolmandate riikide loetelu, kust kõnealuste saadetiste toomine liitu on lubatud.

                     (4)

                     Määrusega (EL) nr 605/2010 on kehtestatud erinevad imporditingimused sõltuvalt eksportiva kolmanda riigi loomade tervislikust seisundist seoses suu- ja sõrataudi ning veiste katkuga. Kolmandad riigid, mis on vähemalt 12 kuud enne importi vabad suu- ja sõrataudist ilma vaktsineerimiseta ja veiste katkust, on loetletud määruse (EL) nr 605/2010 I lisa A-veerus, ning nendest riikidest on lubatud liitu importida toorpiima ja toorpiimast saadud piimatooteid ilma eritöötluseta.

                     (5)

                     Komisjon on saanud mõnelt liikmesriigilt ja kaubanduspartnerilt mitu taotlust kehtestada loomatervishoiu nõuded inimtoiduks ettenähtud ternespiima ja ternespiimapõhiste toodete importimiseks liitu.

                     (6)

                     Määrust (EL) nr 605/2010 ei kohaldata ternespiima ja ternespiimapõhiste toodete suhtes. Ternespiim kujutab loomade tervisele suu- ja sõrataudi suhtes samasugust ohtu kui toorpiim. Seega saab ternespiima ohutult importida riikidest, millest on juba lubatud importida toorpiima ja mis on loetletud määruse (EL) nr 605/2010 I lisa A-veerus.

                     (7)

                     Pastöriseeritud või steriliseeritud ternespiimast valmistatakse mitmeid kaubanduslikke tooteid. Kuna aga pastöriseerimise ja steriliseerimise mõju ei ole kinnitust leidnud ternespiima puhul, mille rakusisaldus on kõrge, tuleks pastöriseeritud või steriliseeritud ternespiima ja ternespiimapõhiseid tooteid importida ainult nendest kolmandatest riikidest, mis on vabad suu- ja sõrataudist ilma vaktsineerimiseta ja mis on loetletud määruse (EL) nr 605/2010 I lisa A-veerus.

                     (8)

                     Nõukogu direktiivi 97/78/EÜ (5) artiklites 11, 12 ja 13 on sätestatud kontrolli eeskirjad ja tingimused, mida tuleb kohaldada loomsete saaduste saadetiste puhul, mis on imporditud liitu, kuid mille sihtkohaks on kolmas riik ning mis on ette nähtud transiidiks kas kohe või pärast ladustamist liidus.

                     (9)

                     Selleks, et lubada ternespiima ja ternespiimapõhiste toodete toomist liitu, tuleks asjaomase kauba jaoks määruse (EL) nr 605/2010 II lisa 2. osasse lisada uus terviseohutuse sertifikaadi näidis ning tuleks muuta kõnealuse määruse II lisa 3. osas sätestatud terviseohutuse sertifikaati inimtoiduks ettenähtud toorpiima või piimatoodete jaoks, mis on suunatud liitu transiidiks või ladustamiseks, selliselt, et see hõlmaks ternespiima ja ternespiimapõhiseid tooteid.

                     (10)

                     Selleks, et arvata ternespiim ja ternespiimapõhised tooted komisjoni määruse (EÜ) nr 136/2004 (6) artikli 2 lõikes 1 osutatud ühise veterinaariaalase sisenemisdokumendi kohaldamisalasse, on vaja selliseid tooteid hõlmavate terviseohutuse sertifikaatide näidistes esitada asjakohased harmoneeritud süsteemi koodid, mis on loetletud komisjoni otsuse 2007/275/EÜ (7) I lisa 4. peatükis.

                     (11)

                     Et vältida häireid kaubanduses, tuleks üleminekuperioodil lubada kasutada veterinaarsertifikaati inimtoiduks ettenähtud toorpiima või piimatoodete jaoks, mis on suunatud liitu transiidiks või ladustamiseks ning mis on välja antud vastavalt määrusele (EL) nr 605/2010.

                     (12)

                     Seepärast tuleks määrust (EL) nr 605/2010 vastavalt muuta.

                     (13)

                     Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) nr 605/2010 muutmine
            Määrust (EL) nr 605/2010 muudetakse järgmiselt.

                        1)

                        Pealkiri asendatakse järgmisega:
                        „KOMISJONI MÄÄRUS (EL) nr 605/2010,

                           2. juuli 2010,

                           millega kehtestatakse loomade ja inimeste tervishoiu- ning veterinaarsertifikaatide nõuded inimtoiduks ettenähtud toorpiima, piimatoodete, ternespiima ja ternespiimapõhiste toodete Euroopa Liitu toomisel”.

                        2)

                        Artikli 1 esimese lõigu punkt a asendatakse järgmisega:

                                    „a)

                                    loomade ja inimeste tervishoiunõuded ning sertifitseerimisnõuded toorpiima, piimatoodete, ternespiima ja ternespiimapõhiste toodete toomisel Euroopa Liitu;”.

                        3)

                        Artikkel 2 asendatakse järgmisega:

                           „Artikkel 2
                           Toorpiima, piimatoodete, ternespiima ja ternespiimapõhiste toodete import I lisa A-veerus loetletud kolmandatest riikidest ja nende osadest
                           Liikmesriigid lubavad importida toorpiima, piimatooteid, ternespiima ja ternespiimapõhiseid tooteid kolmandatest riikidest ja nende osadest, mis on loetletud I lisa A-veerus.”

                        4)

                        Artikkel 6 asendatakse järgmisega:

                           „Artikkel 6
                           Transiidi- ja ladustamistingimused
                           Toorpiima, piimatooteid, ternespiima ja ternespiimapõhiseid tooteid, mis ei ole ette nähtud impordiks Euroopa Liitu, vaid on suunatud kolmandasse riiki otsetransiidina või pärast Euroopa Liidus ladustamist kooskõlas nõukogu direktiivi 97/78/EÜ artiklitega 11, 12 või 13, lubatakse Euroopa Liitu tuua üksnes juhul, kui saadetised vastavad järgmistele tingimustele:

                                       a)

                                       need on pärit I lisas loetletud kolmandast riigist või selle osast, millest on lubatud Euroopa Liitu tuua toorpiima, piimatooteid, ternespiima ja ternespiimapõhiseid tooteid, ja vastavad selliste saadetiste töötlemise tingimustele, nagu on ette nähtud artiklitega 2, 3 ja 4;

                                       b)

                                       need on kooskõlas asjaomase toorpiima, piimatoodete, ternespiima ja ternespiimapõhiste toodete Euroopa Liitu importimisel kehtivate loomatervishoiualaste eritingimustega, nagu on sätestatud II lisa 2. osas esitatud asjaomase terviseohutuse sertifikaadi näidise punktis II.1 esitatud loomade terviseohutuse kinnituses;

                                       c)

                                       nendega on kaasas terviseohutuse sertifikaat, mis on koostatud vastavalt asjaomast kaupa käsitlevale näidisele, mis on esitatud II lisa 3. osas, ning täidetud vastavalt kõnealuse lisa 1. osas esitatud selgitavatele märkustele;

                                       d)

                                       nende vastuvõetavust transiidiks, sealhulgas vajaduse korral ladustamiseks, on kinnitatud määruse (EÜ) nr 136/2004 artikli 2 lõikes 1 osutatud ühise veterinaariaalase sisenemisdokumendiga, millele on alla kirjutanud Euroopa Liitu sisenemise piiripunkti riiklik veterinaararst.”

                        5)

                        Artikkel 8 asendatakse järgmisega:

                           „Artikkel 8
                           Eritöötlemine
                           Piimatooteid ja ternespiimapõhiseid tooteid, mida on lubatud kooskõlas artiklitega 2, 3, 4, 6 ja 7 tuua Euroopa Liitu kolmandatest riikidest või nende osadest, kus on terviseohutuse sertifikaadi allkirjastamise kuupäevale eelneva 12 kuu jooksul esinenud suu- ja sõrataudi puhang või kus on nimetatud perioodil toimunud vaktsineerimine kõnealuse haiguse vastu, lubatakse Euroopa Liitu tuua vaid juhul, kui need tooted on läbinud artiklis 4 kirjeldatud töötlused.”

                        6)

                        I ja II lisa muudetakse käesoleva määruse lisa kohaselt.

            Artikkel 2
            Üleminekusätted
            Üleminekuperioodil kuni 6. septembrini 2014 on lubatud Euroopa Liitu tuua toorpiima ja piimatoodete saadetisi, mis ei ole ette nähtud impordiks Euroopa Liitu, vaid on suunatud kolmandasse riiki otsetransiidina või pärast Euroopa Liidus ladustamist kooskõlas nõukogu direktiivi 97/78/EÜ artiklitega 11, 12 või 13, ning millega on kaasas terviseohutuse sertifikaat, mis vastab määruse (EL) nr 605/2010 II lisa 2. osas esitatud näidisele ning on sellises sõnastuses nagu see oli enne käesoleva määruse jõustumist, tingimusel et sertifikaat on allkirjastatud enne 26. juulit 2014.

            Artikkel 3
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. märts 2014

                  Komisjoni nimel

                  president

               José Manuel BARROSO

            (1)  EÜT L 18, 23.1.2003, lk 11.

            (2)  ELT L 139, 30.4.2004, lk 55.

            (3)  ELT L 139, 30.4.2004, lk 206.

            (4)  Komisjoni määrus (EL) nr 605/2010, 2. juuli 2010, millega kehtestatakse loomade ja inimeste tervishoiu- ning veterinaarsertifikaatide nõuded inimtoiduks ettenähtud toorpiima ja piimatoodete Euroopa Liitu toomisel (ELT L 175, 10.7.2010, lk 1).

            (5)  Nõukogu direktiiv 97/78/EÜ, 18. detsember 1997, milles sätestatakse kolmandatest riikidest ühendusse toodavate toodete veterinaarkontrolli põhimõtted (EÜT L 24, 30.1.1998, lk 9).

            (6)  Komisjoni määrus (EÜ) nr 136/2004, 22. jaanuar 2004, milles sätestatakse kolmandatest riikidest imporditud kaupade veterinaarkontrolli kord ühenduse piiripunktides (ELT L 21, 28.1.2004, lk 11).

            (7)  Komisjoni otsus 2007/275/EÜ, 17. aprill 2007, milles käsitletakse nõukogu direktiivide 91/496/EMÜ ja 97/78/EÜ alusel piiripunktides kontrollitavate loomade ja toodete loetelusid (ELT L 116, 4.5.2007, lk 9).

            LISA
            Määruse (EL) nr 605/2010 I ja II lisa muudetakse järgmiselt.

                        1)

                        I lisa asendatakse järgmisega.

                              „I LISA
                              Kolmandate riikide või nende osade loetelu, millest on lubatud Euroopa Liitu tuua toorpiima, piimatoodete, ternespiima (*1) ja ternespiimapõhiste toodete (*1) saadetisi, ning nende kaupade puhul nõutud kuumtöötlemise viis

                                          „+”

                                          :

                                          import kolmandast riigist on lubatud

                                          „0”

                                          :

                                          import kolmandast riigist ei ole lubatud

                                          Kolmanda riigi ISO kood

                                          Kolmas riik või selle osa

                                          A-veerg

                                          B-veerg

                                          C-veerg

                                          AE

                                          Araabia Ühendemiraatide Dubai emiraat (1)

                                          0

                                          0

                                          + (2)

                                          AD

                                          Andorra

                                          +

                                          +

                                          +

                                          AL

                                          Albaania

                                          0

                                          0

                                          +

                                          AR

                                          Argentina

                                          0

                                          0

                                          +

                                          AU

                                          Austraalia

                                          +

                                          +

                                          +

                                          BR

                                          Brasiilia

                                          0

                                          0

                                          +

                                          BW

                                          Botswana

                                          0

                                          0

                                          +

                                          BY

                                          Valgevene

                                          0

                                          0

                                          +

                                          BZ

                                          Belize

                                          0

                                          0

                                          +

                                          BA

                                          Bosnia ja Hertsegoviina

                                          0

                                          0

                                          +

                                          CA

                                          Kanada

                                          +

                                          +

                                          +

                                          CH

                                          Šveits (*2)

                                          +

                                          +

                                          +

                                          CL

                                          Tšiili

                                          0

                                          +

                                          +

                                          CN

                                          Hiina

                                          0

                                          0

                                          +

                                          CO

                                          Colombia

                                          0

                                          0

                                          +

                                          CR

                                          Costa Rica

                                          0

                                          0

                                          +

                                          CU

                                          Kuuba

                                          0

                                          0

                                          +

                                          DZ

                                          Alžeeria

                                          0

                                          0

                                          +

                                          ET

                                          Etioopia

                                          0

                                          0

                                          +

                                          GL

                                          Gröönimaa

                                          0

                                          +

                                          +

                                          GT

                                          Guatemala

                                          0

                                          0

                                          +

                                          HK

                                          Hongkong

                                          0

                                          0

                                          +

                                          HN

                                          Honduras

                                          0

                                          0

                                          +

                                          IL

                                          Iisrael

                                          0

                                          0

                                          +

                                          IN

                                          India

                                          0

                                          0

                                          +

                                          IS

                                          Island

                                          +

                                          +

                                          +

                                          KE

                                          Keenia

                                          0

                                          0

                                          +

                                          MA

                                          Maroko

                                          0

                                          0

                                          +

                                          MG

                                          Madagaskar

                                          0

                                          0

                                          +

                                          MK (*3)

                                          endine Jugoslaavia Makedoonia vabariik

                                          0

                                          +

                                          +

                                          MR

                                          Mauritaania

                                          0

                                          0

                                          +

                                          MU

                                          Mauritius

                                          0

                                          0

                                          +

                                          MX

                                          Mehhiko

                                          0

                                          0

                                          +

                                          NA

                                          Namiibia

                                          0

                                          0

                                          +

                                          NI

                                          Nicaragua

                                          0

                                          0

                                          +

                                          NZ

                                          Uus-Meremaa

                                          +

                                          +

                                          +

                                          PA

                                          Panama

                                          0

                                          0

                                          +

                                          PY

                                          Paraguay

                                          0

                                          0

                                          +

                                          RS (*4)

                                          Serbia

                                          0

                                          +

                                          +

                                          RU

                                          Venemaa

                                          0

                                          0

                                          +

                                          SG

                                          Singapur

                                          0

                                          0

                                          +

                                          SV

                                          El Salvador

                                          0

                                          0

                                          +

                                          SZ

                                          Svaasimaa

                                          0

                                          0

                                          +

                                          TH

                                          Tai

                                          0

                                          0

                                          +

                                          TN

                                          Tuneesia

                                          0

                                          0

                                          +

                                          TR

                                          Türgi

                                          0

                                          0

                                          +

                                          UA

                                          Ukraina

                                          0

                                          0

                                          +

                                          US

                                          Ameerika Ühendriigid

                                          +

                                          +

                                          +

                                          UY

                                          Uruguay

                                          0

                                          0

                                          +

                                          ZA

                                          Lõuna-Aafrika Vabariik

                                          0

                                          0

                                          +

                                          ZW

                                          Zimbabwe

                                          0

                                          0

                                          +

                        2)

                        II lisa muudetakse järgmiselt.

                                    a)

                                    1. osa asendatakse järgmisega.
                                    „1.   OSA

                                       Terviseohutuse sertifikaatide näidised

                                                „Milk-RM”

                                                :

                                                terviseohutuse sertifikaat toorpiima jaoks, mis pärineb I lisa A-veerus heakskiidetud kolmandatest riikidest või nende osadest ja mis peab enne inimtoiduks kasutamist läbima täiendava töötlemise Euroopa Liidus.

                                                „Milk-RMP”

                                                :

                                                terviseohutuse sertifikaat inimtoiduks ettenähtud ja toorpiimast saadud piimatoodete jaoks, mis pärinevad I lisa A-veerus heakskiidetud kolmandatest riikidest või nende osadest ning on ette nähtud impordiks Euroopa Liitu.

                                                „Milk-HTB”

                                                :

                                                terviseohutuse sertifikaat inimtoiduks ettenähtud ja lehmade, uttede, kitsede või pühvlite piimast saadud piimatoodete jaoks, mis pärinevad I lisa B-veerus heakskiidetud kolmandatest riikidest või nende osadest ning on ette nähtud impordiks Euroopa Liitu.

                                                „Milk-HTC”

                                                :

                                                terviseohutuse sertifikaat inimtoiduks ettenähtud piimatoodete jaoks, mis pärinevad I lisa C-veerus heakskiidetud kolmandatest riikidest või nende osadest ning on ette nähtud impordiks Euroopa Liitu.

                                                „Colostrum-C/CPB”

                                                :

                                                terviseohutuse sertifikaat lehmade, uttede, kitsede või pühvlite ternespiima ning samade liikide ternespiimast saadud ternespiimapõhiste toodete jaoks, mis on ette nähtud inimtoiduks ning mis pärinevad I lisa A-veerus heakskiidetud kolmandatest riikidest või nende osadest ning on ette nähtud impordiks Euroopa Liitu.

                                                „Milk/ Colostrum-T/S”

                                                :

                                                veterinaarsertifikaat inimtoiduks ettenähtud toorpiima, ternespiima, piimatoodete või ternespiimapõhiste toodete jaoks, mis on suunatud Euroopa Liitu transiidiks/ladustamiseks.

                                       Selgitavad märkused

                                                a)

                                                Terviseohutuse sertifikaadi väljastab kolmanda päritoluriigi pädev asutus käesoleva lisa 2. osas esitatud näidiste alusel, järgides asjaomasele toorpiimale, ternespiimale, piimatootele või ternespiimapõhisele tootele vastava näidise liigendust. Sertifikaadid sisaldavad näidisel olevas numbrilises järjekorras kinnitusi, mida nõutakse kõikide kolmandate riikide puhul, ja vajaduse korral täiendavaid tagatisi, mida nõutakse asjaomase eksportiva kolmanda riigi puhul.

                                                b)

                                                Sertifikaadi originaaleksemplar koosneb ühest kahepoolsest lehest või, kui on vaja rohkem tekstiruumi, peab sertifikaat olema kujundatud nii, et see moodustaks ühtse jagamatu terviku.

                                                c)

                                                Iga asjaomase kaubasaadetise kohta, mida eksporditakse samasse sihtkohta I lisa tabelis loetletud kolmandast riigist ning mida veetakse samas raudteevagunis, mootorsõidukis, õhusõidukis või laevas, tuleb esitada eraldi terviseohutuse sertifikaat.

                                                d)

                                                Terviseohutuse sertifikaadi originaal ja sertifikaadi näidises osutatud märgised koostatakse vähemalt ühe sellise ELi liikmesriigi ametlikus keeles, kus piirikontroll toimub, ja sihtriigiks oleva ELi liikmesriigi keeles. Kõnealused liikmesriigid võivad siiski lubada sertifikaadi koostamist muus Euroopa Liidu ametlikus keeles, millele tuleb vajaduse korral lisada ametlik tõlge.

                                                e)

                                                Kui sertifikaadile lisatakse lisalehti saadetise osade identifitseerimiseks, käsitatakse kõnealuseid lisalehti samuti sertifikaadi originaali osadena, tingimusel et igale leheküljele kirjutab alla ja paneb pitseri sertifikaati väljastav ametlik veterinaararst.

                                                f)

                                                Kui terviseohutuse sertifikaat koosneb rohkem kui ühest lehest, märgitakse iga lehe alaossa leheküljenumber „–x(leheküljenumber)/y(lehekülgede koguarv)–” ja ülaossa sertifikaadi viitenumber, mille on määranud pädev asutus.

                                                g)

                                                Terviseohutuse sertifikaadi originaali peab täitma ja allkirjastama sellise pädeva asutuse esindaja, kelle vastutusalas on kontrollida ja sertifitseerida, et toorpiim, ternespiim, piimatooted ja ternespiimapõhised tooted vastaksid määruse (EÜ) nr 853/2004 III lisa IX jao I peatükis ja direktiivis 2002/99/EÜ sätestatud tervishoiunõuetele.

                                                h)

                                                Eksportiva kolmanda riigi pädevad asutused peavad tagama, et järgitaks nõukogu direktiivis 96/93/EÜ (3) kehtestatud sertifitseerimispõhimõtetele vastavaid nõudeid.

                                                i)

                                                Ametliku veterinaararsti allkirja värv peab erinema terviseohutuse sertifikaadi teksti värvist. Kõnealust nõuet kohaldatakse ka pitserite suhtes, v.a sissepressitud pitserid ja vesimärgid.

                                                j)

                                                Terviseohutuse sertifikaadi originaal peab olema saadetisega kaasas Euroopa Liitu sisenemise piiripunktini.

                                                k)

                                                Kui sertifikaadi näidises on nõutud, et teatavad väited tuleb mittevajalikena maha tõmmata, võib asjakohatud väited läbi kriipsutada ja sertifikaati väljastav ametnik peab neile lisama oma initsiaalid ja pitseri, või need sertifikaadilt täielikult välja jätta.

                                       (3)  EÜT L 13, 16.1.1997, lk 28.”"

                                    b)

                                    2. osasse lisatakse järgmine näidissertifikaat:

                                    Tekst pildi

                                       „Näidis „Colostrum/Colostrum-based products-C/CBP”
                                       Terviseohutuse sertifikaat lehmade, uttede, kitsede või pühvlite ternespiima ning samade liikide ternespiimast saadud ternespiimapõhiste toodete jaoks, mis on ette nähtud inimtoiduks ning mis pärinevad I lisa A-veerus heakskiidetud kolmandatest riikidest või nende osadest ning on ette nähtud impordiks Euroopa Liitu
                                       RIIK
                                       Veterinaarsertifikaat impordiks ELi
                                       I.1. Kauba saatja
                                       Nimi
                                       Aadress
                                       Tel nr
                                       I.2. Sertifikaadi viitenumber
                                       I.2.a.
                                       I.3. Pädev keskasutus
                                       I.4. Pädev kohalik asutus
                                       I.5. Kauba saaja
                                       Nimi
                                       Aadress
                                       Sihtnumber
                                       Tel nr
                                       I.6.
                                       I.7. Päritoluriik
                                       ISO kood
                                       I.8.
                                       I.9. Sihtriik
                                       ISO kood
                                       I.10.
                                       I.11. Päritolukoht
                                       Nimi
                                       Tunnustamise number
                                       Aadress
                                       I.12.
                                       I.13. Laadimiskoht
                                       I.14. Väljumiskuupäev
                                       I.15. Transpordivahend
                                       Lennuk
                                       Laev
                                       Raudteevagun
                                       Mootorsõiduk
                                       Muu
                                       Identifitseerimistunnused
                                       Viited dokumentidele
                                       I.16. ELi sisenemise piiripunkt
                                       I.17.
                                       I.18. Kauba kirjeldus
                                       I.19. Kauba kood (HSi kood)
                                       I.20. Kogus
                                       I.21. Toote temperatuur
                                       Välistemperatuur
                                       Jahutatud
                                       Külmutatud
                                       I.22. Pakendite arv
                                       I.23. Plommi/konteineri number
                                       I.24. Pakendi liik
                                       I.25. Kaubale antud kinnitus järgmisel eesmärgil:
                                       Toit
                                       I.26.
                                       I.27. Impordiks või sisenemiseks ELi
                                       I.28. Kauba identifitseerimine
                                       Liik
                                       (teaduslik nimetus)
                                       Tootmisettevõte
                                       Pakendite arv
                                       Netomass
                                       Partii number
                                       I osa. Saadetise andmed

                                    Tekst pildi

                                       II osa. Sertifitseerimine
                                       RIIK
                                       Näidis „Colostrum/Colostrum-based products-C/CBP”
                                       Inimtoiduks ettenähtud ternespiim ja ternespiimapõhised tooted, mis on pärit I lisa A veerus loetletud kolmandatest riikidest või nende osadest ning mis on ette nähtud impordiks
                                       II. Terviseteave
                                       II.a. Sertifikaadi viitenumber
                                       II.b.
                                       II.1 Loomade terviseohutuse kinnitus
                                       Mina, allakirjutanud veterinaararst, kinnitan, et olen tutvunud direktiivi 2002/99/EÜ ja määruse (EÜ) nr 853/2004 asjaomaste sätetega, ning tõendan, et I osas kirjeldatud ternespiim / ternespiimapõhised (1) tooted:
                                       on saadud loomadelt, või on valmistatud ternespiimast, mis on saadud loomadelt:
                                       i) kes on riikliku veterinaarteenistuse järelevalve all;
                                       ii) kes on pärit riigist või selle osast, mis on vähemalt 12 kuud enne käesoleva sertifikaadi väljastamise kuupäeva olnud vaba suu- ja sõrataudist ja veiste katkust ning kus ei ole kõnealusel perioodil vaktsineeritud suu- ja sõrataudi vastu;
                                       iii) kes kuuluvad ettevõtetele, mille suhtes ei ole kehtestatud suu- ja sõrataudi ega veiste katku tõttu piiranguid, ning
                                       iv) keda on regulaarselt kontrollitud, et tagada nende vastavus määruse (EÜ) nr 853/2004 III lisa IX jao I peatükis ja direktiivis 2002/99/EÜ sätestatud loomatervishoiunõuetele.
                                       II.2 Inimeste terviseohutuse kinnitus
                                       Mina, allakirjutanud ametlik inspektor, kinnitan, et olen tutvunud määruste (EÜ) nr 178/2002, (EÜ) nr 852/2004, (EÜ) nr 853/2004 ja (EÜ) nr 854/2004 asjaomaste sätetega, ning tõendan, et I osas kirjeldatud ternespiimast (1) valmistatud ternespiimatooted / ternespiimapõhised tooted on toodetud nimetatud sätete kohaselt, ning eelkõige, et
                                       a) need on valmistatud ternespiimast:
                                       i) mis on pärit ettevõttest, mis on registreeritud kooskõlas määrusega (EÜ) nr 852/2004 ja mida on kontrollitud kooskõlas määruse (EÜ) nr 854/2004 IV lisaga;
                                       ii) mis on toodetud, kogutud, jahutatud, ladustatud ja veetud vastavalt määruse (EÜ) nr 853/2004 III lisa IX jao I peatükis sätestatud hügieeninõuetele;
                                       iii) mis vastab ternespiima jääke käsitlevatele tagatistele, mis on ette nähtud jääkide või ainete kindlaks tegemise seirekavades, mis on esitatud direktiivi 96/23/EÜ ja eelkõige selle artikli 29 kohaselt;
                                       iv) mis antibakteriaalsete ravimite jääkide kontrollimise kohaselt, mille toidukäitleja viib läbi vastavalt määruse (EÜ) nr 853/2004 III lisa IX jao I peatüki III osa punkti 4 nõuetele, vastab määruses (EL) nr 37/2010 sätestatud antibakteriaalsete veterinaarravimite jääkide piirnormile;
                                       v) mis on toodetud tingimustel, millega tagatakse vastavus määruses (EÜ) nr 396/2005 sätestatud pestitsiidide jääkide piirnormidele ja määruses (EÜ) nr 1881/2006 sätestatud saasteainete piirnormidele;
                                       b) need on pärit ettevõttest, kus rakendatakse HACCP põhimõtetel põhinevat programmi vastavalt määrusele (EÜ) nr 852/2004;
                                       c) need on töödeldud, ladustatud, pakitud, pakendatud ja märgistatud vastavalt määruse (EÜ) nr 853/2004 III lisa IX jao III ja IV peatükile;
                                       d) need vastavad määruse (EÜ) nr 853/2004 III lisa IX jao II peatükis kehtestatud asjakohastele kriteeriumidele ning määruses (EÜ) nr 2073/2005 (toiduainete mikrobioloogiliste kriteeriumide kohta) sätestatud asjakohastele mikrobioloogilistele kriteeriumidele ning
                                       e) on täidetud elusloomi ja loomseid tooteid hõlmavad tagatised, mis on ette nähtud direktiivi 96/23/EÜ, eriti selle artikli 29 kohaselt esitatud jääkainete kavades.

                                    Tekst pildi

                                       RIIK
                                       Näidis „Colostrum/Colostrum-based products-C/CBP”
                                       Inimtoiduks ettenähtud ternespiim ja ternespiimapõhised tooted, mis on pärit I lisa A veerus loetletud kolmandatest riikidest või nende osadest ning mis on ette nähtud impordiks
                                       II. Terviseteave
                                       II.a. Sertifikaadi viitenumber
                                       II.b.
                                       Märkused
                                       Käesolev sertifikaat on ette nähtud ternespiima või ternespiimapõhiste toodete jaoks, mis pärinevad määruse (EL) nr 605/2010 I lisa A-veerus heakskiidetud kolmandatest riikidest või nende osadest.
                                       I osa
                                       Lahter I.7: märkida riigi või selle osa nimi ja ISO kood vastavalt komisjoni 2. juuli 2010. aasta määruse (EL) nr 605/2010 (millega kehtestatakse loomade ja inimeste tervishoiu- ning veterinaarsertifikaatide nõuded inimtoiduks ettenähtud toorpiima ja piimatoodete Euroopa Liitu toomisel) (ELT L 175, 10.7.2010, lk 1) I lisale.
                                       Lahter I.11: lähetava ettevõtte nimi, aadress ja loanumber.
                                       Lahter I.15: registreerimisnumber (raudteevagunid või konteiner ja mootorsõidukid), lennunumber (õhusõiduk) või nimi (laev). Mahalaadimise ja ümberlaadimise korral peab saatja teavitama Euroopa Liitu sisenemise piiripunkti.
                                       Lahter I.19: kasutada asjakohast harmoneeritud süsteemi (HS) koodi järgmistes rubriikides: 04.01; 04.02; 04.03; 04.04; 04.05; 04.06; 04.10; 15.17; 17.02; 19.01; 21.05; 21.06; 22.02; 28.35; 30.01; 35.01; 35.02 ja 35.04.
                                       Lahter I.20: märkida kogubrutokaal ja kogunetokaal.
                                       Lahter I.23: konteinerite või kastide puhul tuleb vajaduse korral märkida konteineri number ja plommi number.
                                       Lahter I.28: tootmisettevõte: märkida Euroopa Liitu eksportimiseks loa saanud tootmisettevõtte, kogumiskeskuse või standardimiskeskuse loanumber.
                                       II osa
                                       (1) Mittevajalik maha tõmmata.
                                       Allkirja värv peab erinema teksti värvist. Sama põhimõte kehtib ka pitserite puhul, v.a reljeefpitserid ja vesimärgid.
                                       Ametlik veterinaararst
                                       Nimi (trükitähtedega):
                                       Kvalifikatsioon ja ametinimetus:
                                       Kuupäev:
                                       Allkiri:”
                                       Tempel:

                                    c)

                                    3. osa asendatakse järgmisega.
                                    „3.   OSA

                                    Tekst pildi

                                       Näidis „Milk/Colostrum-T/S”
                                       Veterinaarsertifikaat inimtoiduks ettenähtud toorpiima, ternespiima, piimatoodete või ternespiimapõhiste toodete jaoks, mis on suunatud Euroopa Liitu transiidiks/ladustamiseks
                                       RIIK
                                       Veterinaarsertifikaat impordiks ELi
                                       I.1. Kauba saatja
                                       Nimi
                                       Aadress
                                       Tel. nr
                                       I.2. Sertifikaadi viitenumber
                                       I.2.a.
                                       I.3. Pädev keskasutus
                                       I.4. Pädev kohalik asutus
                                       I.5. Kauba saaja
                                       Nimi
                                       Aadress
                                       Sihtnumber
                                       Tel. nr
                                       I.6. ELis saadetise eest vastutav isik
                                       Nimi
                                       Aadress
                                       Sihtnumber
                                       Tel. nr
                                       I.7. Päritoluriik
                                       ISO kood
                                       I.8. Päritolupiirkond
                                       Kood
                                       I.9. Sihtriik
                                       ISO kood
                                       I.10.
                                       I.11. Päritolukoht
                                       Nimi
                                       Tunnustamise number
                                       Aadress
                                       I.12. Sihtkoht
                                       Tolliladu
                                       Laevavarustaja
                                       Nimi
                                       Tunnustamise number
                                       Aadress
                                       Sihtnumber
                                       I.13. Laadimiskoht
                                       I.14. Väljumiskuupäev
                                       I.15. Transpordivahend
                                       Lennuk
                                       Laev
                                       Raudteevagun
                                       Mootorsõiduk
                                       Muu
                                       Identifitseerimistunnused
                                       Viited dokumentidele
                                       I.16. ELi sisenemise piiripunkt
                                       I.17.
                                       I.18. Kauba kirjeldus
                                       I.19. Kauba kood (HSi kood)
                                       I.20. Kogus
                                       I.21. Toote temperatuur
                                       Välistemperatuur
                                       Jahutatud
                                       Külmutatud
                                       I.22. Pakendite arv
                                       I.23. Plommi/konteineri number
                                       I.24. Pakendi liik
                                       I.25. Kaubale antud kinnitus järgmisel eesmärgil:
                                       Toit
                                       I.26. Transiidiks kolmandasse riiki ELi kaudu
                                       Kolmas riik
                                       ISO-kood
                                       I.27.
                                       I.28. Kauba identifitseerimine
                                       Liik
                                       (teaduslik nimetus)
                                       Tootmisettevõte
                                       Pakendite arv
                                       Netomass
                                       Partii number
                                       I osa. Saadetise andmed

                                    Tekst pildi

                                       II osa. Sertifitseerimine
                                       RIIK
                                       Näidis „Milk/Colostrum-T/S”
                                       Inimtoiduks ettenähtud toorpiim, piimatooted, ternespiim ja ternespiimapõhised tooted transiidiks või ladustamiseks
                                       II. Terviseteave
                                       II.a. Sertifikaadi viitenumber
                                       II.b.
                                       II.1 Loomade terviseohutuse kinnitus
                                       Mina, allakirjutanud veterinaararst, kinnitan, et I osas kirjeldatud [toorpiim] / [piimatooted] / [ternespiim] / [ternespiimapõhised tooted] (1) (2) mis on suunatud Euroopa Liitu [transiidiks]/[ladustamiseks], (2)
                                       a) on pärit riigist või selle osast, millest on lubatud toorpiima, piimatoodete, ternespiima ja ternespiimapõhiste toodete import Euroopa Liitu, nagu on sätestatud määruse (EL) nr 605/2010 I lisas;
                                       b) on kooskõlas asjaomaste toodete suhtes kehtivate loomatervishoiunõuetega, nagu on sätestatud määruse (EL) nr 605/2010 II lisa 2. osas esitatud terviseohutuse sertifikaatide näidiste [Milk-RM]/[Milk-RMP]/[Milk-HTB]/[Milk-HTC]/[Colostrum-C/CBP] (2) punktis II.1 esitatud loomade terviseohutuse kinnituses;
                                       c) on toodetud … (3) või ajavahemikus … (3) kuni … (3).
                                       Märkused
                                       I osa
                                       Lahter I.7: märkida riigi või selle osa nimi ja ISO kood vastavalt komisjoni 2. juuli 2010. aasta määruse (EL) nr 605/2010 (millega kehtestatakse loomade ja inimeste tervishoiu- ning veterinaarsertifikaatide nõuded inimtoiduks ettenähtud toorpiima ja piimatoodete Euroopa Liitu toomisel (ELT L 175, 10.7.2010, lk 1)) I lisale.
                                       Lahter I.11: lähetava ettevõtte nimi, aadress ja loanumber. Päritoluriigi nimi, mis peab olema sama kui ekspordiriigi nimi.
                                       Lahter I.15: registreerimisnumber (raudteevagunid või konteiner ja mootorsõidukid), lennunumber (õhusõiduk) või nimi (laev). Kui vedu toimub konteinerites, tuleb lahtrisse I.23 märkida nende koguarv ning registreerimisnumber ja olemasolu korral plommi number. Mahalaadimise ja ümberlaadimise korral peab saatja teavitama Euroopa Liitu sisenemise piiripunkti.
                                       Lahter I.19: kasutada asjakohast harmoneeritud süsteemi (HS) koodi järgmistes rubriikides: 04.01; 04.02; 04.03; 04.04; 04.05; 04.06; 15.17; 17.02; 19.01; 21.05; 21.06.; 22.02; 28.35; 30.01; 35.01; 35.02; 35.04 või 04.10.
                                       Lahter I.20: märkida kogubrutokaal ja kogunetokaal.
                                       Lahter I.23: konteinerite või kastide puhul tuleb vajaduse korral märkida konteineri number ja plommi number.
                                       Lahter I.28: tootmisettevõte: märkida Euroopa Liitu eksportimiseks loa saanud tootmisettevõtte, kogumiskeskuse või standardimiskeskuse loanumber.
                                       II osa
                                       (1) Toorpiim, piimatooted, ternespiim ja ternespiimapõhised tooted tähendavad inimtoiduks ettenähtud toorpiima, piimatooteid, ternespiima ja ternespiimatooteid transiidiks või ladustamiseks kooskõlas nõukogu 18. detsembri 1997. aasta direktiivi 97/78/EÜ (millega sätestatakse põhimõtted ühendusse toodavate toodete veterinaarkontrolli kolmandatest riikidest (EÜT L 24, 30.1.1998, lk 9)) artikli 12 lõikega 4 või artikliga 13.
                                       (2) Mittevajalik maha tõmmata.
                                       (3) Tootmise kuupäev või kuupäevad. Toorpiima, piimatoodete, ternespiima ja ternespiimapõhiste toodete importi ei lubata, kui need on saadud kas enne lahtrites I.7 ja I.8 nimetatud kolmandale riigile või selle osale Euroopa Liitu eksportimise loa andmise kuupäeva või perioodi jooksul, mil Euroopa Liit võttis piiravaid meetmeid toorpiima, piimatoodete, ternespiima ja ternespiimapõhiste toodeteimpordi vastu kõnealusest kolmandast riigist või selle osast.
                                       Allkirja värv peab erinema teksti värvist. Sama põhimõte kehtib ka pitserite puhul, v.a reljeefpitserid ja vesimärgid.

                                    Tekst pildi

                                       RIIK
                                       Näidis „Milk/Colostrum-T/S”
                                       Inimtoiduks ettenähtud toorpiim, piimatooted, ternespiim ja ternespiimapõhised tooted transiidiks või ladustamiseks
                                       II. Terviseteave
                                       II.a. Sertifikaadi viitenumber
                                       II.b.
                                       Ametlik veterinaararst
                                       Nimi (trükitähtedega):
                                       Kvalifikatsioon ja ametinimetus:
                                       Kuupäev:
                                       Allkiri:”
                                       Tempel:

               (3)  EÜT L 13, 16.1.1997, lk 28.””

               (*1)  Ternespiima ja ternespiimapõhiseid tooteid võib Euroopa Liitu tuua üksnes A-veerus lubatud riikidest.

               (*2)  Sertifikaadid vastavalt Euroopa Ühenduse ja Šveitsi Konföderatsiooni vahelisele põllumajandustoodetega kauplemise kokkuleppele (EÜT L 114, 30.4.2002, lk 132).

               (*3)  Endine Jugoslaavia Makedoonia vabariik; kõnealuse riigi lõplik nomenklatuur lepitakse kokku pärast seda, kui praegu ÜROs sel teemal peetavad läbirääkimised on lõppenud.

               (*4)  V.a Kosovo, mis kuulub praegu rahvusvahelise halduse alla vastavalt ÜRO Julgeolekunõukogu 10. juuni 1999. aasta resolutsioonile 1244.

               (1)  Üksnes liigi Camelus dromedarius dromedaridelt saadud piimatooted.

               (2)  Lubatud on liigi Camelus dromedarius dromedaridelt saadud piimatooted.”


title: Komisjoni rakendusmäärus (EL) nr 290/2014, 21. märts 2014 , milles käsitletakse loa andmist Talaromyces versatilis sp. nov. IMI CC 378536 abil saadud endo-1,4-β-ksülanaasi ja endo-1,3(4)-β-glükanaasi valmistise kasutamiseks kodulindude, võõrutatud põrsaste ja nuumsigade puhul ning millega muudetakse määrusi (EÜ) nr 1259/2004, (EÜ) nr 943/2005, (EÜ) nr 1206/2005 ja (EÜ) nr 322/2009 (loa omanik Adisseo France SAS)  EMPs kohaldatav tekst

text:
               22.3.2014

               ET

               Euroopa Liidu Teataja

               L 87/84

      KOMISJONI RAKENDUSMÄÄRUS (EL) nr 290/2014,
   21. märts 2014,
   milles käsitletakse loa andmist Talaromyces versatilis sp. nov. IMI CC 378536 abil saadud endo-1,4-β-ksülanaasi ja endo-1,3(4)-β-glükanaasi valmistise kasutamiseks kodulindude, võõrutatud põrsaste ja nuumsigade puhul ning millega muudetakse määrusi (EÜ) nr 1259/2004, (EÜ) nr 943/2005, (EÜ) nr 1206/2005 ja (EÜ) nr 322/2009 (loa omanik Adisseo France SAS)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:

               (1)

               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused. Nimetatud määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite ümberhindamine.

               (2)

               Valmistis endo-1,4-β-ksülanaasist EC 3.2.1.8 ja endo-1,3(4)-β-glükanaasist EC 3.2.1.6, mis on saadud Penicillium funiculosum IMI SD 101 abil, sai tähtajatu kasutusloa kooskõlas direktiiviga 70/524/EMÜ broilerkanade söödalisandina vastavalt komisjoni määrusele (EÜ) nr 1259/2004, (3) munakanade ja broilerkalkunite söödalisandina vastavalt komisjoni määrusele (EÜ) nr 943/2005, (4) nuumsigade söödalisandina vastavalt komisjoni määrusele (EÜ) nr 1206/2005 (5) ning nuumpartide ja võõrutatud põrsaste söödalisandina vastavalt komisjoni määrusele (EÜ) nr 322/2009 (6). Määruse (EÜ) nr 1831/2003 artikli 10 lõike 1 punkti b kohaselt kanti see valmistis seejärel olemasoleva tootena söödalisandite registrisse.

               (3)

               Määruse (EÜ) nr 1831/2003 artikli 10 lõike 2 ja artikli 7 alusel on esitatud taotlus Talaromyces versatilis sp. nov. IMI CC 378536 (endine Penicillium funiculosum IMI SD 101) abil saadud endo-1,4-β-ksülanaasi EC 3.2.1.8 ja endo-1,3(4)-β-glükanaasi EC 3.2.1.6 valmistise uuesti hindamiseks broilerkanade, broilerkalkunite, broilerpartide, munakanade, võõrutatud põrsaste ja nuumpõrsaste söödalisandina ning kooskõlas nimetatud määruse artikliga 7 uue kasutusviisi lubamise kohta kõikide nuumlinnu- ja munalinnuliikide puhul ning kõnealuse söödalisandi klassifitseerimise kohta söödalisandite kategooriasse „zootehnilised lisandid”. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

               (4)

               Euroopa Toiduohutusamet (edaspidi „toiduohutusamet”) jõudis oma 10. juuli 2013. aasta arvamuses (7) järeldusele, et kavandatud kasutustingimuste korral ei avalda Talaromyces versatilis sp. nov. IMI CC 378536 abil saadud endo-1,4-β-ksülanaasi EC 3.2.1.8 ja endo-1,3(4)-β-glükanaasi EC 3.2.1.6 valmistis kahjulikku mõju loomade ega inimeste tervisele ega keskkonnale ning selle valmistise kasutamine võib avaldada kasulikku mõju broilerkanade ja -kalkunite, munakanade, võõrutatud põrsaste ja nuumsigade jõudlusele. Kuna toimimisviisi võib pidada kõikide kodulinnuliikide puhul sarnaseks, võib seda järeldust laiendada partidele, pärlkanadele, vuttidele, hanedele, faasanitele ja tuvidele. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsi meetodi kohta.

               (5)

                  Talaromyces versatilis sp. nov. IMI CC 378536 abil saadud endo-1,4-β-ksülanaasi EC 3.2.1.8 ja endo-1,3(4)-β-glükanaasi EC 3.2.1.6 valmistise hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.

               (6)

               Kuna määruse (EÜ) nr 1831/2003 kohaselt antakse välja uus luba, tuleks määrusi (EÜ) nr 1259/2004, (EÜ) nr 943/2005, (EÜ) nr 1206/2005 ja (EÜ) nr 322/2009 vastavalt muuta.

               (7)

               Kuna ohutusnõuded ei eelda loa tingimuste muudatuste viivitamatut kohaldamist, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.

               (8)

               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Loa andmine
   Lisas kirjeldatud valmistist, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina kõnealuses lisas esitatud tingimustel.
   Artikkel 2
   Määruse (EÜ) nr 1259/2004 muutmine
   Määrust (EÜ) nr 1259/2004 muudetakse järgmiselt.

               1)

               Artikkel 2 asendatakse järgmisega:
               „Artikkel 2
               Käesoleva määruse III, V ja VI lisas nimetatud ensüümide rühma kuuluvaid valmistisi võib kõnealuste lisadega ette nähtud tingimustel lubada kasutada söödalisandina piiramatu aja jooksul.”

               2)

               IV lisa jäetakse välja.

         Artikkel 3
   Määruse (EÜ) nr 943/2005 muutmine
   Määruse (EÜ) nr 943/2005 II lisas jäetakse välja kanne E 1604, endo-1,4-β-ksülanaas EC 3.2.1.8 ja endo-1,3(4)-β-glükanaas EC 3.2.1.6.
   Artikkel 4
   Määruse (EÜ) nr 1206/2005 muutmine
   Määruse (EÜ) nr 1206/2005 lisas jäetakse välja kanne E 1604, endo-1,4-β-ksülanaas EC 3.2.1.8 ja endo-1,3(4)-β-glükanaas EC 3.2.1.6.
   Artikkel 5
   Määruse (EÜ) nr 322/2009 muutmine
   Määrusest (EÜ) nr 322/2009 jäetakse välja artikkel 3 ja III lisa.
   Artikkel 6
   Üleminekumeetmed
   Lisas nimetatud valmistist ja seda valmistist sisaldavat sööta, mis on toodetud ja märgistatud enne 11. oktoobrit 2014 kooskõlas enne 11. aprilli 2014 kohaldatavate eeskirjadega, võib jätkuvalt turule viia ja kasutada olemasolevate varude ammendumiseni.
   Artikkel 7
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. märts 2014

            Komisjoni nimel

            president

         José Manuel BARROSO

      (1)  ELT L 268, 18.10.2003, lk 29.

      (2)  Nõukogu direktiiv 70/524/EMÜ, 23. november 1970, söödalisandite kohta (EÜT L 270, 14.12.1970, lk 1).

      (3)  Komisjoni määrus (EÜ) nr 1259/2004, 8. juuli 2004, mis käsitleb alalise loa andmist teatavate juba söödas kasutamiseks lubatud söödalisandite jaoks (ELT L 239, 9.7.2004, lk 8).

      (4)  Komisjoni määrus (EÜ) nr 943/2005, 21. juuni 2005, teatavate söödalisandite alalise lubamise kohta (ELT L 159, 22.6.2005, lk 6).

      (5)  Komisjoni määrus (EÜ) nr 1206/2005, 27. juuli 2005, teatavate söödalisandite alalise lubamise kohta (ELT L 197, 28.7.2005, lk 12).

      (6)  Komisjoni määrus (EÜ) nr 322/2009, 20. aprill 2009, teatavate söödalisandite alalise lubamise kohta (ELT L 101, 21.4.2009, lk 9).

      (7)  EFSA Journal 2013; 11(7):3321.

      LISA

                  Söödalisandi identifitseerimisnumber

                  Loa omanik

                  Söödalisand

                  Koostis, keemiline valem, kirjeldus, analüüsimeetod

                  Loomaliik või -kategooria

                  Vanuse ülempiir

                  Miinimumsisaldus

                  Maksimumsisaldus

                  Muud sätted

                  Loa kehtivusaja lõpp

                  Aktiivsuse ühik 12 % niiskusesisaldusega täissööda kilogrammi kohta

                     Zootehniliste lisandite kategooria. Funktsionaalrühm: seedimist soodustavad ained

                  4a1604i

                  Adisseo France SAS

                  Endo-1,3(4)-β-glükanaas
                  EC 3.2.1.6
                  Endo-1,4-β-ksülanaas
                  EC 3.2.1.8

                                 Söödalisandi koostis

                                 Talaromyces versatilis sp. nov. IMI CC 378536 abil saadud endo-1,3(4)-β-glükanaas ja endo-1,4-β-ksülanaas minimaalse aktiivsusega:

                                          —

                                          tahkel kujul: endo-1,3(4)-β-glükanaas aktiivsusega 30 000 VU (1)/g ja endo-1,4-β-ksülanaas aktiivsusega 22 000 VU/g;

                                          —

                                          vedelal kujul: endo-1,3(4)-β-glükanaas aktiivsusega 7 500 VU/ml ja endo-1,4-β-ksülanaas aktiivsusega 5 500 VU/ml.

                                 Toimeaine kirjeldus

                                 Talaromyces versatilis sp. nov. IMI CC 378536 abil saadud endo-1,4-β-ksülanaas ja endo-1,3(4)-β-glükanaas

                                 Analüüsimeetod
                                  (2)

                              Endo-1,3(4)-β-glükanaasi aktiivsuse määramine:

                                          —

                                          viskosimeetriline meetod, mis põhineb viskoossuse vähenemisel glükaani sisaldava substraadi (odra β-glükaan) lõhustumisel endo-1,3(4)-β-glükanaasi toimel pH 5,5 ja temperatuuri 30 °C juures.

                                    Endo-1,4-β-ksülanaasi aktiivsuse määramine:

                                          —

                                          viskosimeetriline meetod, mis põhineb viskoossuse vähenemisel ksülaani sisaldava substraadi (nisu arabinoksülaan) lõhustumisel endo-1,4-β-ksülanaasi toimel.

                  Kõik kodulinnuliigid
                  Põrsad
                  (võõrutatud)
                  Nuumsead

                  —

                  endo-1,3(4)-β-glükanaas: 1 500 VU
                  endo-1,4-β-ksülanaas: 1 100 VU

                  —

                              1.

                              Söödalisandi ja eelsegu kasutamisjuhistes märkida säilitustingimused ja granuleerimispüsivus.

                              2.

                              Kuni 35 kg kaaluvate (võõrutatud) põrsaste puhul.

                              3.

                              Kasutajate ohutus: käitlemisel kasutada respiraatorit, kaitseprille ja kaitsekindaid.

                  11. aprill 2024

         (1)  VU (viskoossuse ühik) on selline ensüümi kogus, mille toimel hüdrolüüsub substraat (odra β-glükaan ja nisu arabinoksülaan), vähendades lahuse viskoossust ja muutes suhtelist voolavust ühe mõõduta ühiku võrra minutis temperatuuri 30 °C ja pH 5,5 korral;

         (2)  Analüüsimeetodite andmed on kättesaadavad referentlabori veebilehel http://irmm.jrc.ec.europa.eu/EURLs/EURL_feed_additives/Pages/index.aspx


title: Komisjoni rakendusmäärus (EL) nr 1248/2014, 20. november 2014 , millega muudetakse rakendusmäärust (EL) nr 776/2014, millega määratakse kindlaks kvoodivälise suhkru eksportimise koguseline piirang kuni 2014/2015. turustusaasta lõpuni, ning tunnistatakse kehtetuks rakendusmäärus (EL) nr 1061/2014

text:
               22.11.2014

               ET

               Euroopa Liidu Teataja

               L 335/5

         KOMISJONI RAKENDUSMÄÄRUS (EL) nr 1248/2014,
   20. november 2014,
   millega muudetakse rakendusmäärust (EL) nr 776/2014, millega määratakse kindlaks kvoodivälise suhkru eksportimise koguseline piirang kuni 2014/2015. turustusaasta lõpuni, ning tunnistatakse kehtetuks rakendusmäärus (EL) nr 1061/2014
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 139 lõiget 2 ja artikli 144 esimese lõigu punkti g,
   võttes arvesse komisjoni 30. juuni 2006. aasta määrust (EÜ) nr 951/2006, millega kehtestatakse nõukogu määruse (EÜ) nr 318/2006 üksikasjalikud rakenduseeskirjad kolmandate riikidega kauplemise suhtes suhkrusektoris, (2) eriti selle artiklit 7e koostoimes artikli 9 lõikega 1,
   ning arvestades järgmist:

               (1)

               Vastavalt määruse (EL) nr 1308/2013 artikli 139 lõike 1 esimese lõigu punktile d võib turustusaasta jooksul toodetud suhkrut või isoglükoosi, mis ületab kõnealuse määruse artiklis 136 osutatud kvooti, eksportida üksnes komisjoni poolt kindlaks määratava koguselise piirangu raames.

               (2)

               Kvoodivälise ekspordi üksikasjalikud rakenduseeskirjad, eelkõige sellised, milles käsitletakse ekspordilitsentse, on sätestatud määruses (EÜ) nr 951/2006.

               (3)

               2014/2015. turustusaastaks prognoositi esialgu, et turunõudlusele vastaks see, kui koguseline piirang oleks kvoodivälise suhkru eksportimisel 650 000 tonni (valge suhkru ekvivalendina). Nimetatud piirang kehtestati komisjoni rakendusmäärusega (EL) nr 776/2014 (3). Uusimate hinnangute kohaselt eeldatakse siiski, et kvoodivälise suhkru tootmine saavutab taseme, mis on 6 200 000 tonni. Seepärast tuleks kvoodivälisele suhkrule tagada täiendavad turuväljundid.

               (4)

               Kuna Maailma Kaubandusorganisatsiooni 2014/2015. turustusaastaks seatud ekspordikoguse ülemmäära ei ole täielikult ära kasutatud, on asjakohane suurendada kvoodivälise suhkru eksportimise koguselist piirangut 700 000 tonni võrra, et pakkuda liidu suhkrutootjatele täiendavaid ärivõimalusi.

               (5)

               Seepärast tuleks määrust (EL) nr 776/2014 vastavalt muuta.

               (6)

               Selleks et lubada kvoodivälise suhkru ekspordilitsentsitaotluste esitamist, tuleks tühistada komisjoni rakendusmääruse (EL) nr 1061/2014 (4) artikli 1 lõikes 3 sätestatud kvoodivälise suhkru ekspordilitsentsitaotluste esitamise peatamine. Kuna rakendusmääruse (EL) nr 1061/2014 mõju on ammendatud, on asjakohane tunnistada see kehtetuks.

               (7)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 776/2014 artikli 1 lõige 1 asendatakse järgmisega:

      „1.   Turustusaastal 2014/2015 on määruse (EL) nr 1308/2013 artikli 139 lõike 1 esimese lõigu punktis d osutatud, CN-koodi 1701 99 alla kuuluva kvoodivälise valge suhkru ilma toetuseta eksportimise koguseline piirang 1 350 000 tonni.”

   Artikkel 2
   Rakendusmäärus (EL) nr 1061/2014 tunnistatakse kehtetuks.
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. november 2014

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 671.

      (2)  ELT L 178, 1.7.2006, lk 24.

      (3)  Komisjoni rakendusmäärus (EL) nr 776/2014, 16. juuli 2014, millega määratakse kindlaks kvoodivälise suhkru ja isoglükoosi eksportimise koguseline piirang kuni 2014/2015. turustusaasta lõpuni (ELT L 210, 17.7.2014, lk 11).

      (4)  Komisjoni rakendusmäärus (EL) nr 1061/2014, 8. oktoober 2014, millega määratakse kindlaks ekspordilitsentside väljaandmise heakskiiduprotsent, millega lükatakse tagasi ekspordilitsentsitaotlused ja millega peatatakse ekspordilitsentsitaotluste esitamine kvoodivälise suhkru puhul (ELT L 293, 9.10.2014, lk 24).


title: Komisjoni rakendusmäärus (EL) nr 737/2012, 14. august 2012 , Keldi mere teatavate kalavarude kaitse kohta

text:
               15.8.2012

               ET

               Euroopa Liidu Teataja

               L 218/8

         KOMISJONI RAKENDUSMÄÄRUS (EL) nr 737/2012,
   14. august 2012,
   Keldi mere teatavate kalavarude kaitse kohta
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. märtsi 1998. aasta määrust (EÜ) nr 850/98 kalavarude kaitsest noorte mereorganismide kaitseks võetud tehniliste meetmete kaudu, (1) eriti selle artikli 45 lõiget 1,
   ning arvestades järgmist:

               (1)

               Nõukogu 20. detsembri 2002. aasta määruse (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta) (2) kohaselt tuleb ühises kalanduspoliitikas sätestada ühtsed meetmed vee-elusressursside kaitse, majandamise ja kasutamise vallas, sealhulgas erimeetmed kalapüügi mõju vähendamiseks mere ökosüsteemidele ja mittesihtliikidele.

               (2)

               Määruse (EÜ) nr 850/98 artikli 45 lõikes 1 on sätestatud, et kui mereorganismide kaitse nõuab kohest tegutsemist, võib komisjon kõnealusele määrusele lisaks või sellest erandina võtta vastu kõiki vajalikke meetmeid.

               (3)

               Rahvusvahelise Mereuurimise Nõukogult (edaspidi „ICES”) 2011. aasta juunis saadud nõuande kohaselt on Keldi meres kalade, eelkõige kilttursa ja merlangi noorisendite, vette tagasiheite määr kõrge ning üha suureneb. Kalade vette tagasi heitmine enne nende paljunemist vähendab järgmiste aastate võimalikku saagikust ning ohustab seega kalavarude jätkusuutlikkust.

               (4)

               Nii Norra salehomaari püüdvad laevastikud kui ka põhjatraalide ja nootadega merikogerlaste segu püüdvad laevastikud kasutavad vähese selekteerimisvõimega püügivahendeid ning seetõttu on kilttursa ja merlangi tagasiheite määr kõrge. ICES väidab ka, et tursavarud sõltuvad oluliselt kalavarude taastamisest ning tagasiheite vähendamiseks tuleks soodustada tehniliste meetmete võtmist. Keldi meres nii kilttursa- kui ka merlangivarude hiljutise olulise suurenemise tõttu arvatakse, et tagasiheite probleem muutub sel aastal teravamaks. Seega soovitab ICES, et püügivahendite selekteerimisvõime suurendamiseks ning kilttursa, merlangi ja tursa tagasiheite vähendamiseks tuleks tehnilised meetmed kehtestada viivitamata.

               (5)

               Seepärast on vaja kasutusele võtta ruudukujuliste silmadega selektiivaken, et parandada kasutatavate püügivahendite selekteerimisvõimet suuruse järgi ja vältida noorisendite sattumist saagi hulka, kuid säilitada samal ajal sihtliikide võimalikult suur loomus. Ruudukujuliste silmadega selektiivakende kasutamisega väheneb oluliselt kalade suremus, kuna kaladel on võimalus võrgust välja pääseda ning sellised selektiivaknad on tõhusad vahendid, mida saab viivitamata kasutusele võtta.

               (6)

               Loodepiirkonna vete piirkondliku nõuandekomisjoni (NWWRAC) 2011. aasta oktoobris antud nõuande kohaselt tuleks praegu Keldi merel kohaldatavaid tehnilisi meetmeid parandada, et vähendada eelkõige kilttursa ja merlangi tagasiheidet, milleks nõutakse, et laev kasutaks olenevalt püügivahendi liigist ja laeva mootori võimsusest ruudukujuliste silmadega selektiivakent, mis on konkreetse suurusega ja sobivalt asetatud.

               (7)

               Seepärast tuleb Keldi mere kilttursa- ja merlangivarude kaitseks viivitamata tegutseda.

               (8)

               Käesoleva määrusega ettenähtud meetmed on kooskõlas kalanduse ja vesiviljeluse korralduskomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Reguleerimisala
   1.   Käesolevat määrust kohaldatakse põhjatraalide või nootadega varustatud kalalaevade suhtes, mis püüavad kala ICES (Rahvusvaheline Mereuurimise Nõukogu) VIIf ja VIIg rajoonis ning VIIj rajooni selles osas, mis asub põhja pool 50° N ja ida pool 11° W (edaspidi „Keldi meri”), kui:

               a)

               põhjatraalide ja nootade võrgusilma suurus on 100 mm või rohkem (edaspidi „TR1 laevad”);

               b)

               põhjatraalide ja nootade võrgusilma suurus on vähemalt 70 mm, kuid alla 100 mm (edaspidi „TR2 laevad”) või

               c)

               põhjatraale ja nootasid kasutavate laevade mootori võimsus on vähem kui 112 kW (edaspidi „väikese mootorivõimsusega laevad”).

         2.   Lõiget 1 ei kohaldata piimtraalidega püüdvate kalalaevade suhtes.
   Artikkel 2
   Tehnilised meetmed
   1.   Erandina määruse (EÜ) nr 850/98 artikli 7 lõike 1 punktist a kohaldatakse artiklis 1 osutatud laevade suhtes järgmisi tehnilisi meetmeid:

               a)

               TR1 laevadel ja väikese mootorivõimsusega laevadel kasutatakse ruudukujuliste silmadega selektiivakent, mille silma suurus on vähemalt 100 mm;

               b)

               TR2 laevadel kasutatakse ruudukujuliste silmadega selektiivakent, mille silma suurus on vähemalt 110 mm.

         2.   Erandina määruse (EÜ) nr 850/98 artikli 7 lõike 2 punktist a asetatakse lõikes 1 osutatud ruudukujuliste silmadega selektiivaken noodapära ülemisse paneeli. Ruudukujuliste silmadega selektiivakna tagumine serv, mis on gaitanile lähim osa, ei tohi gaitanist olla kaugemal kui 9 meetrit.
   Artikkel 3
   Pardapealne vaatluskava
   1.   Ilma et see piiraks komisjoni määruse (EÜ) nr 665/2008 (3) kohaldamist, kehtestab iga liikmesriik, kelle laevade suhtes kohaldatakse artiklis 2 osutatud tehnilisi meetmeid, pardapealse vaatluskava, et kontrollida kõnealuste meetmete tõhusust. Vaatluskavade abil hinnatakse eelkõige kilttursa, merlangi ja tursa saaki ning tagasiheidet vähemalt 20 % täpsusega.
   2.   Hiljemalt 15. oktoobril igal aastal, mil vaatluskava rakendatakse, esitavad liikmesriigid komisjonile aruande vaatluskavas osalevate kalalaevade püügivahendite selekteerimisvõime kohta ning saagi ja tagasiheite üldkogused.
   Artikkel 4
   Jõustumine ja kohaldamine
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Artiklit 2 kohaldatakse alates 26. septembrist 2012.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. august 2012

            Komisjoni nimel

            president

         José Manuel BARROSO

      (1)  EÜT L 125, 27.4.1998, lk 1.

      (2)  EÜT L 358, 31.12.2002, lk 59.

      (3)  ELT L 186, 15.7.2008, lk 3.